Galdane (Lærdal)

Galdane er en husmannsplass langs gamleveien fra Lærdalsøyri mot Borgund. norgeskart.no 

Stedet er en gård som er rimelig bra bevart fra eldre tid, med laftehus, store steinmurer og 6 bygninger som hørte til drift av gård på gammelt vis. Lendet er svært bratt, slik at man kan se hele stedet nede fra veien.

Kulturlandskapet rundt husmannsplassen Galdane, rundt Nese gård og ved Borgund stavkirke blir fremhevet. Galdane er gjennom flere generasjoner intntivt drevet med åkerbruk, slått, lauing og rising. Siden 1947 har plassen vært ubebodd, deretter er det hovedsakelig sauebeite. Flere gamle styvingstrær av alm, små ryddede slåtteenger og åkre finner man i dag, men de er delvis skjult av skog. Flere bakkemurer bygger opp åkerjorda. Bygningsmmiljøet er restaurert omkring 1990. Området brukes aktivt i undervisningen ved Sogn og Fjordane distriktshøgskule.      

Plassen ligger på motsatt side av elven i forhold til veien. På Seltåsen er det bygd ut stopp for de som vil se stedet. Lokalene blir i dag brukt til forskjellige, lokale kulturaktiviteter.

 Referanser 

Kategori:Bosetninger i Lærdal